Ńdɔ mə ngáwóg Ḿfúfúb ó kɔ́bɔgɔ; ńdɔ M̀fúfúb ḿfə̄ ó ngādzó ai éví ó kɔ́bɔgɔ nâ: “Éyə̄ŋ dzam dzí yâyi yéne a kələ kwí ábǒg áfə̄, naa mətúnuŋa mə́ kɔ́m, ebúlú ngándzángá yā ábē mə́tóm, m̀fúfúb étɔbɔgɔ m̀və́án ai Ǹkundǎ yā yód á bátságada ai məkǒl? 14Nyé ai nyé nâ: "Ngogé ai kídí é lígi yǎ bakúda bə́bɛ̄ ai miǹtɛd mílɛ́ eyɔ̌ŋ te m̀fúfúb étɔbɔgɔ wáyi dúgán tɔbɔ étɔá.” 15Ḿfág wama, ma, Daníel mə̌ fɔmbɔgɔ éyə̄ŋ dzī, nə́ mə́ yəm ndiná yǎ étē. Ńdɔ mə ngáyén ékokoma é tə́lə ma ósū é fulugan ai mod. 16Ńdɔ̄ mə ngáwóg kíŋ á Ulái á yób, e yédegan nâ: "Ǎ Gabríel, timígī nyé éyə̄ŋ dzīlí !” 17Ńdɔ á ngāsubu é vóm mə̄ ngábə́; ḿból ā súbugu nálā, ńdɔ mə ngásigan, mə kǔ ai ású á sí. Nyé ai ma nâ: "Ǎ mɔ̂n mod, wógó: éyə̄ŋ dzīlí yálə́de Məmaná.” 18A ngə́lə́ kɔbɔgɔ nálā, ńdɔ mə ngáku á sí mə dzáí fəg. Ńdɔ á ngānamba ma, a bódó mā á sí. 19Nyé nâ: "Kiɛ́ nā ! Mazu wa lə́dē é dzóm yáyi bɔban á məmaná mə́ ólún, amú məmaná mə́ nə ássu ńgúmā ábǒg yā ánə́ ńtə́lébán. 20Ńnóm ńtómbā yā ō yén ai tɔ́ŋ ébɛ̄, a nə miǹkúkúmá yā Média ai Pérsia. 21Etud kábad é və̄ bə̄lə́ mim̀vɔ̌d é nə ǹkúkúmá yā Grēsia; é mod tɔ́ŋ á tə̄lə́ nyē á mvɔ̄m asú, á zāŋ mís, é nə́ ǹkúkúmá ósú. 22É tɔ̄ŋ ē búgi ai é tɔŋ ényǐ yā é ngádúgan náŋ á məyəan mə́ ényí osú, e nə́ məyɔŋ mə́nyǐ yā mátíē âyɔŋ díé, hədá təge ai abím ngul díé.